બીટી કપાસમાં સામાન્ય રીતે બીજી કે ત્રીજી વીણ બાદ ગુલાબી ઈયળ દેખા દેતી હોય છે. રાજકોટ, જુનાગઢ અને જામનગરમાં ગત વર્ષે બીટી કપાસમાં ગુલાબી ઈયળે આ વિસ્તારોમાં કપાસના ઉત્પાદનને ખોરવી નાંખ્યુ હતુ. ત્યારે ઝાલાવાડમાં ફલાવરીંગ પિરીયડ પૂર્વે ગુલાબી ઈયળે દેખા દેતા તંત્ર અને જગતાતમાં દોડધામ મચી છે. ઝાલાવાડમાં નર્મદા નહેર પિયત સુવિધા વધવાની સાથે ખેડૂતો જુનના પ્રારંભે બીટી કપાસનું વાવેતર કરવાના બદલે જાન્યુઆરી થી આગોતરા કપાસનું વાવેતર શરૂ કરી દેતા ઈયળોને સતત ખોરાક મળી જતા આ ચક્ર સંધાતુ જોવા મળ્યુ છે.